CELEX: 62021CN0192
Language: hr
Date: 2021-03-26 00:00:00
Title: Predmet C-192/21: Zahtjev za prethodnu odluku koji je 26. ožujka 2021. uputio Tribunal Superior de Justicia de Castilla y León (Španjolska) – Clemente/Comunidad de Castilla y León (Dirección General de la Función Pública)

5.7.2021   
            
            
               HR
            
            
               Službeni list Europske unije
            
            
               C 263/5
            
         
      Zahtjev za prethodnu odluku koji je 26. ožujka 2021. uputio Tribunal Superior de Justicia de Castilla y León (Španjolska) – Clemente/Comunidad de Castilla y León (Dirección General de la Función Pública)
      (Predmet C-192/21)
      (2021/C 263/07)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia de Castilla y León
      
         Stranke glavnog postupka
      
      
         Žalitelj: Clemente
      
         Druga stranka u postupku: Comunidad de Castilla y León (Dirección General de la Función Pública)
      
         Prethodna pitanja
      
      
                  1.
               
               
                  Treba li pojam „usporediv radnik zaposlen na neodređeno vrijeme” iz članka 4. točke 1. Okvirnog sporazuma o radu na određeno vrijeme koji su 18. ožujka 1999. sklopile opće međustrukovne organizacije (UNICE, CEEP i ETUC), koji je Prilog Direktivi Vijeća 1999/70 od 28. lipnja 1999. (1), tumačiti na način da, u okviru konsolidacije stupnja, usluge koje je karijerni službenik, prije nego što je dobio taj status, pružao kao privremeni službenik, treba izjednačiti s uslugama koje je pružao drugi karijerni službenik?
               
            
                  2.
               
               
                  Treba li članak 4. točku 1. Okvirnog sporazuma o radu na određeno vrijeme koji su 18. ožujka 1999. sklopile opće međustrukovne organizacije (UNICE, CEEP i ETUC), koji je Prilog Direktivi Vijeća 1999/70 od 28. lipnja 1999., tumačiti na način da su činjenica da se to vrijeme već vrednovalo i računalo za dobivanje statusa karijernog službenika, kao i vertikalno napredovanje službenikâ u nacionalnom zakonodavstvu, objektivni razlozi koji opravdavaju to da se usluge koje je karijerni službenik, prije nego što je dobio taj status, pružao kao privremeni službenik, ne uzmu u obzir za konsolidaciju stupnja?
               
            
         (1)  Direktiva Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP (SL 1999., L 175, str. 43.) (SL, posebno izdanje na hrvatskom jeziku, poglavlje 5., svezak 4., str. 228.,)